|  |  |
| --- | --- |
| Дата фіксацыі, дадзеныя носьбіта інфармацыі: прозвішча, імя, імя па бацьку, год і месца нараджэння, месца жыхарства, веравызнанне | 2016 г.  Аксіновіч Вальдэмар Францавіч, 28.10.1931 г.н., аг. Ваверка, вул. Лідская, д.2, католік.  Ясюкайціс Тарэса Юзэфаўна, 20.03.1939 г.н., аг. Ваверка, вул. Лясная, д.7, каталічка.  Марціновіч Уладзіслаў Рамуальдавіч, 13.11.1932 г.н., аг. Ваверка, вул. Цэнтральная, 16, католік.  Станкевіч Яраслаў Стэфанавіч, 11.10.1940 г.н., аг. Ваверка, вул. Маладзёжная, 6, католік.  Малькевіч Вацлаў Людвікавіч, 12.03.1929 г.н., аг.Ваверка вул.Цэнтральная 23, католік.  Трусіла Мечыслаў Іосіфавіч, 12.01.1928 г.н., аг.Ваверка вул.Зяленая 6, католік. |
| Назва абрада (свята, звычая) | Тры каралі |
| Агульныя звесткі (дата і месца правядзення, прымеркаванасць да катал. ці правасл. календара) | Традыцыя абраду “Тры каралі” на Гродзеншчыне адбываецца штогод 6 студзеня і з’яўляецца адметным праяўленнем зімовай каляднай абраднасці. Абрад непасрэдна звязаны з каталіцкай традыцыяй, а менавіта святам “Аб’яўленне Пана”. |
| Стан бытавання:  а) захаваны ў памяці носьбіта;  б) жывая традыцыя | Жывая традыцыя |
| Паслядоўнае апісанне абрада (свята, звычая) і яго этапаў (калі ёсць) | Традыцыя абраду “Тры каралі” на Гродзеншчыне адбываецца штогод 6 студзеня і з’яўляецца адметным праяўленнем зімовай каляднай абраднасці. Духоўнае значэнне абраду ў тым, што чалавек, так як мудрацы, павінен шукаць Бога, і можа яго знайсці, калі вельмі гэтага хоча: “…Хаты, у якія заходзяць Каралі – бласлаўлёныя Богам!”  У гэты дзень вернікам каталіцкай традыцыі забаронена працаваць, якім зранку неабходна прыняць удзел у Святой імшы і асвяціць крэйду, якой вернікі традыцыйна пазначаюць уваходныя дзверы сваіх дамоў крыжыкамі і вялікімі літарамі імён трох Каралёў – «К+М+Б», а таксама годам ад Нараджэння Хрыста. Гэты надпіс лічыцца моцным ахоўным абярэгам ад хваробаў і бедаў.  Па ўспамінах Ясюкайціс Тарэсы Юзэфаўны, 20.03.1939 г.н., вёска Сямейкі Лідскага раёна: “ Я нарадзілася ў вёсцы Сямейкі, што знаходзіцца недалёка ад аг. Ваверка. Свае вясковыя хадзілі. Жанчыны таксама хадзілі. З паперы выразалі кароны. Жоўценькае выбіралі, былі накідкі. Пасля вайны хадзілі, 48-49 год. Гарэхі давалі Каралям, а тыя спявалі калядныя, хто якія ўмее, якія лёгка спяваюцца - “Дзісяй Бэтлеем”, “Трыумф з Круля Небескего”, “Всруд ноцнэй цішы”. Зорка ўбрана была ў сітнік, які рос на балотах. З гэтага сітніка высоўвалі рабачок, рабілі кветачкі і ўпрыгожвалі калядную зорку.У доме спявалі. Спявалі, а потым жадалі, каб усё добра было, каб збожжа, каб лён радзіў, бо лён - сама багацце”.  Па ўспамінах Марціновіча Уладзіслава Рамуальдавіча, 13.11.1932 г.н., аграгарадок Ваверка Лідскага раёна: “Вечарам прыйшлі к нам дамой, адзеты ў пінжаках, металічаскія шапкі з рагамі, нарукаўнікі вроде бы не з мацерыялу, пелі песні, былі палкі са званкамі, стучалі палкамі, красіво ў іх палучалася, ад нас пайшлі дальша па саседзям, па кругу хадзілі па Ваверцы, даже к ксяндзу хадзілі, на этот празднік весь рынок заполнен людзьмі. Карона ражком. Цвет краснаваты, на грудзях браня, очань красіво. Мужчыны былі, не дзяды, па лет 30-20. Вечарам хадзілі пасля імшы ў касцёле. Шэсць лет мне было. Вечар быў інцярэсней чым дзень. Дзеньгі давалі Каралям. Яны жадалі, каб Пан Буг дал здрове, каб быў уродзай на буракі. Касцюмы ў іх былі караўлеўскія, адзеты красіва, боты як у ваенных. Хто з жыхароў вёскі хацеў, той і прыбіраўся ў Каралёў”.  Па ўспамінах Станкевіча Яраслава Стэфанавіча, 11.10.1940 г.н., Станкевіч Караліны Станіславаўна 14.11.1939 г.н., жыхароў аграгарадка Ваверка Лідскага раёна: “Добра помнім, як хадзілі калядоўшчыкі – Каралі. У Каралі адзяваліся мясцовыя мужчыны і жанчыны. На галаву адзявалі кароны, на плечы накідкі з блішчастымі зоркамі. Заходзілі ў хату з песнямі, гаварылі пажаданні з каляднымі святамі. Спявалі. Ім давалі за гэта пачастункі або запрашалі частавацца да стала. Кожны гаспадар чакаў, каб да іх зайшлі каралі, гэта было добрым знакам”.  Па ўспамінах Малькевіча Вацлава Людвікавіча, 12.03.1929 г.н. з вёскі Міхнаўцы Лідскага раёна: “У дзень свята ўсе людзі чакалі, калі калядоўшчыкі прыйдуць у хату. Мужчыны прыбіраліся ў каралёў Каспера, Мельхіёра і Бальтазара і хадзілі не толькі па хатах сваіх аднавяскоўцаў, але і па іншых вёсках. Бывала за вечар ў адну і тую хату прыходзіла некалькі груп калядоўшчыкаў: адны толькі пойдуць, а праз некаторы час ідуць другія. Ну і ўсе давалі ім пачастункі, некаторыя накрывалі стол. Каралі былі адзеты вельмі прыгожа, у каронах і накідках, гаварылі добрыя словы, спявалі калядныя песні, быў гарманіст”.  Штогод шостага студзеня ў другой палове дня калядоўшчыкі збіраюцца ў мясцовым Доме культуры, апранаюць абрадавае адзенне - накідкі чырвонага, сіняга, зялёнага колеру, пашытыя з атласнай тканіны, на галовы ўкладаюць блішчастыя кароны, абцянутыя шаўковай тканінай залацістага колеру і збіраюцца на абрадавы абыход вёскі.  Ідучы па вуліцах ад хаты да хаты, Тры Каралі спяваюць песню “Пуйдзь мы вшысцы до стаенкі”. Раней заходзілі ў кожную хату: “…Прымалі іх усе жыхары, дзверы ніхто не закрываў”. Уваходзячы ў хату, калядоўшчыкі віталі гаспадароў словамі: “Нех бендзе пахвалённы Езус Хрыстус! Мы рады бачыць гаспадара. Рады бачыць гаспадыню. Мы вашага двара не мінаем, з калядным святам вас вітаем!” і пачынаюць спяваць песню “Дзісяй в Бэтлеем”:  Дзісяй в Бэтлеем \*  Вэсола навіна:  Жэ панна чыста \*  Парадзіла сына.  Хрыстус сень родзі, нас освободзі.  Анелі граюць, Круляў вітаюць.  Пастэжэ спеваюць,  быдленто кленкаюць,  Цуда, цуда оглашаюць!  Марыя панна \*  Дзіцятка пястуе,  А Юзеф свенты \*  Его пеленгуе.  Хрыстус сень родзі, нас освободзі.  Анелі граюць, Круляў вітаюць.  Пастэжэ спеваюць, быдленто кленкаюць,  Цуда, цуда оглашаюць!  \* - радок паўтараецца двойчы  Пасля спеваў Тры Каралі прадстаўляюцца і выказваюць пажаданні: “Мы – Каспер, Мельхіёр і Бальтазар, былі ў стаенцы, віталі маленькага нараджонага Езуса, віншавалі Марыю і Юзэфа, а зараз ідзема па свеце і нясём радасную навіну, жэ нарадзіўся збавіцель. В дзень Трох Крулей тэй сям’і хцялі бы выказаць пажаданні вялікай ласкі для радзіны і для госці! Жадаем ласкі Божай, сіл да працы, Няхай дапаможа вам Бог. Жадаем усяго найлепшага на Свята Божага Нараджэння, шмат усмешак, моцы і вытрымкі, любові, каб гэты Новы Год быў для ўсёй сям’і найлепшым!”.Сёння з Каралямі ходзяць і анёлы, жадаючы гаспадарам дабрабыту, здароўя, божай ласкі: “Няхай Бог у пакою кіруе вашым жыццём і вашай працай, і сёння, і заўжды выслухае вашыя малітвы і суправаджае да жыцця вечнага”. Выходзячы з хаты, калядоўшчыкі спяваюць песню “Пуйдзь мы вшысцы до стаенкі”, да іх гурта далучаюцца гаспадары – часткова альбо ўсёй сям’ёй.  Пуйдзь мы вшысцы до стоенкі,  Да Езуса і паненкі,  Повітаймы маленькего  І Марыю - матко его!  Вітай, Езу, укоханы  Ад патрыархув чэканы,  Ад прароков оглашоны,  Ад народов упрагнёны.  Па ўспамінах Ясюкайціс Тарэсы Юзэфаўны, 20.03.1939 г.н., жыхаркі аг. Ваверка: “…Хадзілі не толькі па хатах сваіх аднавяскоўцаў, але і па іншых вёсках. Бывала за вечар ў адну і тую хату прыходзіла некалькі груп калядоўшчыкаў: адны толькі пойдуць, а праз некаторы час ідуць другія”. |
| Рытуальныя рэчы і атрыбутыка:   * назва; * матэрыял вырабу; * прызначэнне; * тэхналогія вырабу (пры неабходнасці). | 1. Адзенне Трох Каралёў. На галов апраналі блішчастыя кароны, абцянутыя шаўковай тканінай, на плячах каралёў – прыгожыя накідкі з вышытымі на тканіне блішчастымі зоркамі.  2. Калядная зорка. У руках аднаго з Каралёў была зорка, часцей вялікага памеру. У некаторых вёсках Лідскага раёна яе называлі “булавой” (па ўспамінах Трусіла Мечыслава Іосіфавіча 1928-2018 гг., магчыма за яе памеры ці ўпрыгожванні – бубенчыкі. Такой зоркай адзін з Трох Каралёў пастукваў аб падлогу ў хаце гаспадароў з мэтай ахоўнай функцыі. Упрыгожвалі зорку яшчэ травой сітніка (Лідскі раён), з якой спляталі кветкі і жгутавыя вузельчыкі. Зорка апісваецца сведкамі па-рознаму: “звязда на палке, шырокая, бальшая; зорка ўбрана была ў сітнік, з якога высоўвалі рабачок, рабілі кветачкі і ўпрыгожвалі калядную зорку”.  3. Музычныя інструменты. Звычайна бралі з сабой гармонік, бубен – пашыраныя ў мясцовых вёсках музычныя інструменты.  4. Дары гаспадароў. Па ўспамінах Аксіновіч Вальдэмара Францавіча, 28.10.1931 г.н., жыхара аграгарадка Ваверка: “Тры каралі былі жаданымі і доўгачаканымі гасцямі ў кожнай хаце. Гаспадары прымалі іх вельмі цёпла, запрашалі да стала, частавалі рознымі прысмакамі, не адпускалі без падарункаў”. У якасці падарункаў былі сыр, каўбаса, печыва, грошы, гарэхі і інш.  5. Маршрут Трох Каралёў: спасылаючыся на ўспаміны сведкаў абраду, Тры Каралі заходзілі ў кожную хату вёскі, нават да ксяндза, дзверы ніхто не замыкаў. На сённяшні дзень абрад адбываецца па загадзя спланаванаму маршруту, па дамоўленасці з гаспадарамі хат. Тым не менш, у любы час далучыцца да сакральнага дзейства можа кожны жыхар мястэчка (вёскі). |
| Касцюм:   1. маскарадны (кароткае апісанне касцюма і ўказанне касцюміраваных персанажаў); 2. абрадавы, з апісаннем:  * - складаючых касцюма; * - галаўнога ўбора (назва, спосаб завязвання); * - упрыгожванняў; * - абутку; * - фотаздымкі прыкладваюцца (калі ёсць). | Удзельнікі абраду прыбіраюцца ў накідкі чырвонага, сіняга, зялёнага колеру, а на галовы ўкладаюць блішчастыя кароны, абцянутыя шаўковай тканінай залацістага колеру. |
| Песні:  а) назва, жанр;  б) месца, час выканання;  в) выканаўцы (полаўзроставая катэгорыя);  г) колькасны склад (сольна, дуэтам, ансамблем);  д) музычнае суправаджэнне;  е) атрыбутыка;  ж) тэксты песень. | **Ідучы па вуліцах ад хаты да хаты, Тры Каралі спяваюць:**  Пуйдзь мы вшысцы до стоенкі,  Да Езуса і паненкі,  Повітаймы маленькего  І Марыю - матко его!  Вітай, Езу, укоханы  Ад патрыархув чэканы,  Ад прароков оглашоны,  Ад народов упрагнёны.    Уваходзячы ў хату, калядоўшчыкі віталі гаспадароў словамі: “Нех бендзе пахвалённы Езус Хрыстус! Мы рады бачыць гаспадара. Рады бачыць гаспадыню. Мы вашага двара не мінаем, з калядным святам вас вітаем!” і пачынаюць спяваць песню “Дзісяй в Бэтлеем”:  Дзісяй в Бэтлеем \*  Вэсола навіна:  Жэ панна чыста \*  Парадзіла сына.  Хрыстус сень родзі, нас освободзі.  Анелі граюць, Круляў вітаюць.  Пастэжэ спеваюць,  быдленто кленкаюць,  Цуда, цуда оглашаюць!  Марыя панна \*  Дзіцятка пястуе,  А Юзеф свенты \*  Его пеленгуе.  Хрыстус сень родзі, нас освободзі.  Анелі граюць, Круляў вітаюць.  Пастэжэ спеваюць, быдленто кленкаюць,  Цуда, цуда оглашаюць!  \* - радок паўтараецца двойчы |
| Музыка:  а) назва, жанр;  б) месца, час выканання;  в) выканаўцы (полаўзроставая катэгорыя);  г) колькасны склад (сольна, дуэтам, ансамблем);  д) інструменты;  е) адзенне;  ж) відэа- ці аўдыёфіксацыя прыкладваецца. | Адзін з Каралёў хадзіў з гармонікам. Ідучы па вёсцы ад хаты да хаты, ён, іграючы, дапамагаў у спевах. |
| Прыкметы, павер’і (тэксты) | Пасля прыходу Трох Каралёў моладзь варажыла. На Лідчыне, напрыклад, дзяўчаты выбягалі на падворак і хапалі дровы. Калі ў руках засталася цотная колькасць, сёлета будзеш у пары, калі не, то застанешся адна. Аналагічным было выбегчы на вуліцу і абняць плот: цотная колькасць азначала замужжа. Таксама спрабавалі варажыць, паклаўшы пад падушку паперкі з мужчынскімі імёнамі. Раніцай маці падымала з ложка і прасіла цягнуць паперку — напісанае там імя і будзе насіць будучы муж. |
| Традыцыйная кухня:  а) назва стравы;  б) час ужывання;  в) хто гатаваў;  г) працэс прыгатавання. | Некаторыя гаспадары накрывалі стол і частавалі Трох Каралёў, іншыя – давалі пачастункі з сабой – печыва, пірагі, цукеркі. |